Σίλβιο Μαρσολίνι

[δεξιά|μικρογραφία|234x234εσ|Ο Μαρσολίνι (αριστερά) προπόνησε [Ντιέγκο Μαραντόνα|τον Ντιέγκο Μαραντόνα το 1981]]
Ο **Σίλβιο Μαρσολίνι** (4 Οκτωβρίου 1940 – 17 Ιουλίου 2020)   ήταν Αργεντινός ποδοσφαιριστής ο οποίος κέρδισε αναγνώριση κατά τη διάρκεια της παραμονής του στην Μπόκα Τζούνιορς (1960–72). Θεωρείται ευρέως ως ο καλύτερος Αργεντινός αριστερός πλάγιος αμυντικός όλων των εποχών,   θέση στην οποία αγωνίστηκε για την εθνική ομάδα της Αργεντινής στο Παγκόσμιο Κύπελλο του 1962 και στο Παγκόσμιο Κύπελλο του 1966, όπου επελέγη ως ο καλύτερος αριστερός πλάγιος αμυντικός εκείνου του τουρνουά.  Ο Μαρσολίνι έπαιξε συνολικά 28 αγώνες για την εθνική Αργεντινής.

## Παιχτική καριέρα
Τα πρώτα βήματς ως ποδοσφαιριστής, ο Μαρσολίνι έκανε στην Ντεπορτίβο Ιταλιάνο, από όπου σύντομα μεταπήδησε στις νεαρές κατηγορίες της Φέρο Καρίλ Οέστε το 1955. Μετά από μια συζήτηση με τους διευθυντές του συλλόγου, στους οποίους του ζητήθηκε να αγωνιστεί στην ανδρική ομάδα, ο Μαρσολίνι τιμωρήθηκε με διετή αποκλεισμό από την ομάδα. Παρ' όλα αυτά, έκανε το ντεμπούτο του στην Πριμέρα Ντιβιζιόν τον Μάιο του 1959, παίζοντας εναντίον της Μπόκα Τζούνιορς, που θα τον έκανε παίχτη της την επόμενη χρονιά.

Ο Μαρζολίνι έκανε την πρώτη του εμφάνιση με την Μπόκα στις 3 Απριλίου του 1960 εναντίον της Εστουδιάντες ντε Λα Πλάτα, σε μια νίκη της Μπόκα με 2–1. Η ομάδα τερμάτισε στην τρίτη θέση στο τέλος της σεζόν, με τον Μαρσολίνι να παίζει σε όλα τα παιχνίδια.

Το 1961, ο Μαρσολίνι πέτυχε το πρώτο του γκολ στην κορυφαία κατηγορία, ενώ στο τέλος της σεζόν, τερμάτισε στην πέμπτη θέση. Ο Μαρσολίνι έπαιξε συνολικά 29 παιχνίδια πετυχαίνοντας 2 γκολ. Το πρώτο επίτευγμα ήρθε το 1962, όταν η Μπόκα Τζούνιορς κέρδισε τον τίτλο,  με αξιόλογους παίκτες όπως ο τερματοφύλακας Αντόνιο Ρόμα, ο Βραζιλιάνος επιθετικός Πάουλο Βαλεντίμ και ο Νορμπέρτο Μενέντες. Η Μπόκα Τζούνιορς τερμάτισε πρώτη με 42 βαθμούς. Ο Μαρσολίνι ήταν επίσης ο παίκτης με τις περισσότερες συμμετοχές της σεζόν, με 28 παιχνίδια.

Ο Μαρσολίνι ονομάστηκε αριστερός πλάγιος αμυντικός στην ομάδα του Παγκοσμίου Κυπέλλου του 1966, όταν η Αργεντινή αποκλείστηκε στα προημιτελικά.

## Προπονητική καριέρα
Αφού αποσύρθηκε ως παίχτης, ο Μαρσολίνι έγινε προπονητής της Ολ Μπόις, όπου παρέμεινε από το 1975 έως το 1976. Το 1981, ο Μαρσολίνι επέστρεψε στην Μπόκα Τζούνιορς, με την οποία κατέκτησε το Metropolitano του 1981 με τον Ντιέγκο Μαραντόνα ως τον κορυφαίο παίκτη της ομάδας. Άλλοι αξιοσημείωτοι παίκτες της Μπόκα ήταν ο Μιγκέλ Μπριντίζι, ο τερματοφύλακας Ούγκο Γκάτι και ο αμυντικός Όσκαρ Ρουτζέρι.

## Κληρονομιά
Σε μια συνέντευξη του 2007 στο περιοδικό FourFourTwo, ο  Μπόμπι Τσάρλτον τον συμπεριέλαβε στην ονειρική του ενδεκάδα, περιγράφοντάς τον ως έναν παίκτη ο οποίος «δεν ήταν τόσο γρήγορος, όμως η τοποθέτησή του ήταν τόσο καλή που δεν χρειαζόταν να είναι» και πως είχε «τόσο καλό έλεγχο που του έδινε χρόνο και χώρο να διώξει την μπάλα με ασφάλεια». 

## Προσωπική ζωή και θάνατος
Ο Μαρσολίνι υπέστη εγκεφαλικό επεισόδιο το 2019 και αργότερα διαγνώστηκε με καρκίνο. Πέθανε στις 17 Ιουλίου του 2020, όταν ήταν 79 ετών.   

Ο εγγονός του, Φακούντο Λεσκάνο, γιος της κόρης του, Μαρία Μάρτα, είναι ποδοσφαιριστής και αγωνίζεται στην Ιταλία για την ΟΣ Σαρλενιτάνα 1919.

## Διακρίσεις

### Ως παίχτης
**Μπόκα Τζούνιορς**

* Πρωτάθλημα Αργεντινής: 1962, 1964, 1965, 1969 Nacional, 1970 Nacional
* Κύπελλο Αργεντινής: 1969
* Επιλαχών Κόπα Λιμπερταδόρες: 1963

**Αργεντίνη**

* Παναμερικανικό Πρωτάθλημα: 1960
* Επιλαχών Κόπα Αμέρικα: 1967

**Ατομικές**

* All-Star Ομάδα του Παγκοσμίου Κυπέλλου: 1966 
* IFFHS Αργεντινή Dream Team Όλων των Εποχών: 2021 

### Ως προπονητής
**Μπόκα Τζούνιορς**

* Πρωτάθλημα Αργεντινής: 1981 Metropolitano

## Παραπομπές

## Εξωτερικοί σύνδεσμοι

* 
* Προφίλ Futbol Factory στο Wayback Machine (αρχειοθετήθηκε 20 Οκτωβρίου 2007)
* Marzolini biography στην ιστοσελίδα της AFA
* Informe Xenieze biography Αρχειοθετήθηκε 19 Ιουλίου 2009 στο Wayback Machine
* Συνέντευξη από την BBC Mundo

Κατηγορία:Προπονητές ποδοσφαίρου Μπόκα Τζούνιορς
Κατηγορία:Αργεντινοί προπονητές ποδοσφαίρου
Κατηγορία:Ποδοσφαιριστές Εθνικής Αργεντινής
Κατηγορία:Ποδοσφαιριστές Παγκοσμίου Κυπέλλου 1966
Κατηγορία:Ποδοσφαιριστές Παγκοσμίου Κυπέλλου 1962
Κατηγορία:Αργεντινοί ιταλικής καταγωγής
Κατηγορία:Ποδοσφαιριστές Φέρρο Καρρίλ Οέστε
Κατηγορία:Ποδοσφαιριστές Μπόκα Τζούνιορς
Κατηγορία:Ποδοσφαιριστές Πριμέρα Ντιβιζιόν Αργεντινής